techiaith/cofnodycynulliad_en-cy huggingface dataset:
English: Well, thank you very much. That brings us to the end of that session. Our time is up. Thank you very much to both of you for answering the questions in such a comprehensive way. Thank you very much for that, and it'll be a valuable contribution to our latest report. So, thank you very much to you. You will receive a transcript of the discussions this morning to check for factual accuracy, but, with those few words, thank you very much to you. That brings us to the end of that evidence session, and we'll move on to the next item. Thank you very much to you both. Goodbye.
Welsh: Ocê. Wel, diolch yn fawr. Dyna ddiwedd y sesiwn. Mae'r amser ar ben. A allaf i ddiolch yn fawr iawn i'r ddwy ohonoch chi am ateb y cwestiynau mewn ffordd mor raenus ac aeddfed? Diolch yn fawr. Fe fydd hynna'n ychwanegiad sylweddol at ein tystiolaeth ni gogyfer ein hadroddiad diweddaraf ni. Felly, diolch yn fawr iawn i chi. Mi fyddwch chi yn derbyn trawsgrifiad o'r trafodaethau yma i chi allu gwirio eu bod nhw'n ffeithiol gywir, ond gyda chymaint â hynna o ragymadrodd, diolch yn fawr iawn i chi. Dyna ddiwedd yr eitem yna, ac mi wnawn ni symud ymlaen nawr efo'r eitem nesaf. Diolch yn fawr iawn i chi'ch dwy. Hwyl.
English: And to my fellow Members, we've moved on to item 4 and a paper to note. You will have read the letter from the Minister for Health and Social Services regarding the proposed new Velindre cancer centre. Are you happy to note that paper? I see that everyone is content.
Welsh: Ac i'm cyd-Aelodau, rydym ni'n symud ymlaen i eitem 4 rŵan a'r papur i'w nodi. Mi fyddwch chi wedi darllen y llythyr gan y Gweinidog Iechyd a Gwasanaethau Cymdeithasol ynghylch canolfan ganser Felindre arfaethedig, yr un newydd. Hapus i nodi'r papur yna? Dwi'n gweld bod pawb yn.
English: We've reached item 5 and a motion under Standing Order 17.42 (ix) to resolve to exclude the public from the remainder of this meeting. Is everyone content? I see that you all are content, so that brings us to the end of public meeting. Thank you very much.
Welsh: Cyrraedd eitem 5 felly, a chynnig o dan Reol Sefydlog 17.42 (ix) i benderfynu gwahardd y cyhoedd o weddill y cyfarfod hwn. Ydy pawb yn gytûn? Dwi'n gweld bod pawb yn gytûn, felly dyna ddiwedd y cyfarfod cyhoeddus. Diolch yn fawr iawn i chi.
English: Welcome to this Plenary meeting. Before we begin, I want to set out a few points. This meeting will be held in a hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitute Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are set out on your agenda. I would remind Members that Standing Orders relating to order in Plenary meetings apply to this meeting and apply equally to Members in the Chamber as to those joining virtually.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn Siambr y Senedd ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rhain wedi'u nodi ar eich agenda chi. Dwi eisiau atgoffa Aelodau hefyd fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod hwn ac yr un mor berthnasol i Aelodau yn y Siambr ag ydyn nhw i'r Aelodau sy'n ymuno drwy gyswllt fideo.
English: Before we begin today's proceedings, I wish to reflect on events that took place during yesterday's debate on the elimination of racial discrimination. Many of you have expressed to me your frustration and disappointment at the manner in which one Member's conduct disrupted proceedings and brought our Senedd into disrepute. Conduct of this nature by any Member is entirely unacceptable. I have written to the Member requesting that he withdraws his defamatory remarks and apologises to me personally for his actions. In the meantime, the Member will not be called to speak.
Welsh: Cyn inni ddechrau trafodion heddiw, hoffwn gyfeirio at y digwyddiadau yn ystod y ddadl ddoe ar ddileu gwahaniaethu hiliol. Mae sawl un ohonoch wedi mynegi eich rhwystredigaeth a'ch siom ynglŷn â'r ffordd y gwnaeth ymddygiad un Aelod darfu ar y trafodion a dwyn anfri ar ein Senedd. Mae ymddygiad o'r fath gan unrhyw Aelod yn gwbl annerbyniol. Rwyf wedi ysgrifennu at yr Aelod gan ofyn iddo dynnu ei sylwadau difenwol yn ôl ac ymddiheuro i mi yn bersonol am ei weithredoedd. Yn y cyfamser, ni fydd yr Aelod yn cael ei alw i siarad.
English: The first item is questions to the Minister for Economy, Transport and North Wales, and the first question is from Alun Davies.
Welsh: Cwestiynau felly nawr, fel yr eitem gyntaf, i Weinidog yr Economi, Trafnidiaeth a Gogledd Cymru. Mae'r cwestiwn cyntaf gan Alun Davies.
English: Thank you very much, Presiding Officer. And I think you have the support of Members across the whole Chamber in what you've just said.
Welsh: Diolch yn fawr iawn, Lywydd. A chredaf eich bod yn cael cefnogaeth yr Aelodau ar draws y Siambr gyfan i'r hyn rydych newydd ei ddweud.
English: We continue to work with Transport for Wales and with Network Rail on the Ebbw Vale line frequency enhancement scheme, which would enable four trains per hour to be operated, and we're also working with Blaenau Gwent on plans to reopen the line to Abertillery.
Welsh: Rydym yn parhau i weithio gyda Trafnidiaeth Cymru a Network Rail ar gynllun gwella amlder rheilffordd Glynebwy, a fyddai'n caniatáu i redeg pedwar trên yr awr, ac rydym hefyd yn gweithio gyda Blaenau Gwent ar gynlluniau i ailagor y rheilffordd i Abertyleri.
English: Minister, I'm almost speechless. I'm delighted that you referenced both the station in Abertillery and also four trains an hour. Those are exactly the objectives that we all want to see. You will know, perhaps better than I, how we've all been let down by the Westminster Government - successive UK Governments have refused to invest in the rail infrastructure in Wales. And I think we're all grateful that the Welsh Government has taken the view that the rail infrastructure's too important to be left to wither on Westminster's vine. Therefore, will you commit to continuing to invest in the infrastructure serving Blaenau Gwent, but also that the metro will continue to be a priority for a Welsh Government, and that the Welsh Government will continue to ensure that we have the public transport links that really mean that connectivity for stations serving Blaenau Gwent is something that we can look forward to seeing developed and continued investment in it into the future?
Welsh: Weinidog, rwyf bron yn fud. Rwy'n falch iawn eich bod wedi cyfeirio at yr orsaf yn Abertyleri ac at bedwar trên yr awr hefyd. Dyna'r union amcanion y mae pob un ohonom yn dymuno'u gweld. Fe fyddwch yn gwybod, yn well na minnau efallai, sut y mae Llywodraeth San Steffan wedi gwneud tro gwael â phob un ohonom - mae un ar ôl y llall o Lywodraethau'r DU wedi gwrthod buddsoddi yn y seilwaith rheilffyrdd yng Nghymru. A chredaf fod pob un ohonom yn ddiolchgar fod Llywodraeth Cymru o'r farn fod y seilwaith rheilffyrdd yn rhy bwysig i gael ei adael i wywo ar gangen San Steffan. Felly, a wnewch chi ymrwymo i barhau i fuddsoddi yn y seilwaith sy'n gwasanaethu Blaenau Gwent, ond hefyd y bydd y metro'n parhau i fod yn flaenoriaeth i Lywodraeth Cymru, ac y bydd Llywodraeth Cymru'n parhau i sicrhau bod gennym gysylltiadau trafnidiaeth gyhoeddus sy'n golygu o ddifrif fod cysylltedd ar gyfer y gorsafoedd sy'n gwasanaethu Blaenau Gwent yn rhywbeth y gallwn edrych ymlaen at ei weld yn datblygu, a buddsoddiad parhaus ynddo yn y dyfodol?
English: Can I thank the Member for his supplementary question? He regularly makes a very powerful case for the devolution of responsibility for rail infrastructure and, with it, fair funding. And I've recently outlined how we found, through a conservative estimate, that, over the course of 28 years, from 2001 to 2029, spend on Welsh-related rail infrastructure is £2.4 billion below what it should have been - £2.4 billion. So, as part of the UK Government's desire to level up the UK, let's see them level up rail investment. I can guarantee to the Member that we will go on investing in those areas that we are responsible for, and we will also look to accelerate schemes where the UK Government needs to come to the table with cash. The metro is a major priority for this Government. And in spite of reduced passenger numbers during the course of this pandemic, we remain as committed as ever to promoting public transport and investing in infrastructure and services the length and breadth of Wales, and including in my friend and colleague's constituency.
Welsh: A gaf fi ddiolch i'r Aelod am ei gwestiwn atodol? Mae'n dadlau achos cryf iawn yn rheolaidd dros ddatganoli cyfrifoldeb am y seilwaith rheilffyrdd, a chyllid teg i'w ganlyn. Ac yn ddiweddar, rwyf wedi amlinellu sut y darganfuom, drwy amcangyfrif ceidwadol, fod gwariant ar seilwaith rheilffyrdd yng nghyswllt Cymru, dros gyfnod o 28 mlynedd rhwng 2001 a 2029, £2.4 biliwn yn is na'r hyn y dylai fod wedi bod - £2.4 biliwn. Felly, fel rhan o ddyhead Llywodraeth y DU i godi lefelau'n gyfartal drwy'r DU, gadewch inni eu gweld yn codi lefelau'r buddsoddiad yn y rheilffyrdd. Gallaf roi sicrwydd i'r Aelod y byddwn yn parhau i fuddsoddi yn y meysydd rydym yn gyfrifol amdanynt, a byddwn hefyd yn ceisio cyflymu cynlluniau lle mae angen i Lywodraeth y DU roi arian parod ar y bwrdd. Mae'r metro'n flaenoriaeth bwysig i'r Llywodraeth hon. Ac er y gostyngiad yn nifer y teithwyr yn ystod y pandemig hwn, rydym yn parhau i fod mor ymrwymedig ag erioed i hyrwyddo trafnidiaeth gyhoeddus a buddsoddi mewn seilwaith a gwasanaethau ledled Cymru, gan gynnwys yn etholaeth fy nghyfaill a chyd-Aelod.
English: Can you outline, Minister, the implications of Network Rail's decarbonisation strategy, which sets out how the rail industry aims to become net zero in terms of carbon emissions by 2050 on this rail service?
Welsh: Weinidog, a wnewch chi amlinellu goblygiadau strategaeth ddatgarboneiddio Network Rail, sy'n nodi sut y mae'r diwydiant rheilffyrdd yn anelu at gyflawni sero-net o ran allyriadau carbon erbyn 2050 ar y gwasanaeth rheilffordd hwn?
English: Well, I should point out the fact that Network Rail is accountable to the UK Government; it is a UK Government body. But, for our part, when we secured the contract for the Wales and borders franchise, when we outlined our aspirations for the metro, we also detailed how we intend to deliver a raft of services across the metro area that would be zero carbon. Their power would come from forms of renewable energy. That's something that we're very proud of, as we seek to meet the targets for decarbonisation, and public transport in Wales is contributing to that effort.
Welsh: Wel, dylwn nodi'r ffaith bod Network Rail yn atebol i Lywodraeth y DU; mae'n un o gyrff Llywodraeth y DU. Ond o'n rhan ni, pan wnaethom sicrhau'r contract ar gyfer masnachfraint Cymru a'r gororau, pan amlinellwyd ein dyheadau ar gyfer y metro, gwnaethom fanylu hefyd ar sut y bwriadwn ddarparu llu o wasanaethau ar draws ardal y metro a fyddai'n ddi-garbon. Byddai eu pŵer yn dod o fathau o ynni adnewyddadwy. Mae hynny'n rhywbeth rydym yn falch iawn ohono, wrth inni geisio cyflawni'r targedau ar gyfer datgarboneiddio, ac mae trafnidiaeth gyhoeddus yng Nghymru yn cyfrannu at yr ymdrech honno.
English: Minister, the reason given by rail operators for the lack of a train link from the Ebbw Vale line into Newport has been that train capacity was fully taken up by the service into Cardiff. Minister, given the fact that the use of public transport has fallen dramatically since the onset of the COVID pandemic, has any thought been given to open trial train journeys into Newport, in preparation for a full service? Notwithstanding that there are delays in the procurement of rolling stock, which we acknowledge are outside the hands of the Welsh Government, surely there is now sufficient spare capacity to make these trials possible.
Welsh: Weinidog, y rheswm a roddwyd gan weithredwyr rheilffyrdd dros ddiffyg cyswllt trên o reilffordd Glynebwy i mewn i Gasnewydd yw bod capasiti'r trenau'n llawn oherwydd y gwasanaeth i mewn i Gaerdydd. Weinidog, o ystyried y ffaith bod y defnydd o drafnidiaeth gyhoeddus wedi gostwng yn sylweddol ers dechrau'r pandemig COVID, a roddwyd unrhyw ystyriaeth i dreialu trenau i Gasnewydd, i baratoi ar gyfer gwasanaeth llawn? Er yr oedi mewn perthynas â chaffael cerbydau, ac rydym yn cydnabod bod hynny y tu hwnt i reolaeth Llywodraeth Cymru, does bosibl nad oes digon o gapasiti dros ben bellach i ganiatáu i'r treialon hyn ddigwydd?
English: Well, unfortunately, service numbers are actually at a maximum. It's service capacity, the number of seats, or seat capacity, that is currently much reduced and, therefore, there is not the space available on those lines in order to trial as the Member suggests. But, I can assure the Member, again, the Welsh Government is doing all it can to deliver against the ambition of four trains per hour across not just the established metro area, but the wider area. But, in order to deliver that, as I keep saying, we need UK Government investment, and the UK Government can deliver that investment. We've seen, many times, mentions of the UK internal market Bill and how the UK Government would wish to spend money in Wales, but they wish to spend money in areas where they're not responsible. We want to see them spend far more money in Wales, and they can begin by spending on rail infrastructure.
Welsh: Wel, yn anffodus, mae nifer y gwasanaethau ar eu huchaf. Capasiti'r gwasanaethau, nifer y seddi, neu'r capasiti seddi, sydd wedi'i leihau'n sylweddol ar hyn o bryd, ac felly nid oes lle ar y rheilffyrdd hynny i dreialu fel yr awgryma'r Aelod. Ond gallaf roi sicrwydd i'r Aelod, unwaith eto, fod Llywodraeth Cymru'n gwneud popeth yn ei gallu i gyflawni yn erbyn yr uchelgais am bedwar trên yr awr, nid yn unig ar draws ardal sefydledig y metro, ond yr ardal ehangach. Ond er mwyn cyflawni hynny, fel rwy'n dweud o hyd, mae angen buddsoddiad gan Lywodraeth y DU, a gall Llywodraeth y DU ddarparu'r buddsoddiad hwnnw. Rydym wedi gweld llawer o sôn droeon am Fil marchnad fewnol y DU a sut y byddai Llywodraeth y DU yn dymuno gwario arian yng Nghymru, ond maent yn dymuno gwario arian mewn meysydd lle nad oes ganddynt gyfrifoldeb. Rydym am eu gweld yn gwario mwy o arian o lawer yng Nghymru, a gallant ddechrau drwy wario ar y seilwaith rheilffyrdd.
English: As the Member is aware, north Wales has a huge range of strengths that have proven to be attractive to overseas investors over this Senedd term, and we'll continue to use both economic and international levers to ensure those strengths are recognised globally.
Welsh: Fel y gŵyr yr Aelod, mae gan ogledd Cymru ystod enfawr o gryfderau a chanddynt hanes o ddenu buddsoddwyr o dramor dros dymor y Senedd hon, a byddwn yn parhau i ddefnyddio ysgogiadau economaidd a rhyngwladol i sicrhau bod y cryfderau hynny'n cael eu cydnabod ledled y byd.
English: Thank you, Minister. I follow the fortunes of the UK manufacturing industry, and there are some fabulous announcements coming out about new factories and technological advancements. In recent months, I've only seen one announcement relating to north Wales, about the excellent Wrexham-based Village Bakery. What is your department doing to ensure Wales, and especially north Wales, gets its share of that inward investment spoil?
Welsh: Diolch, Weinidog. Rwy'n dilyn hynt diwydiant gweithgynhyrchu'r DU, ac mae yna newyddion gwych i'w glywed am ffatrïoedd newydd a datblygiadau technolegol. Dros y misoedd diwethaf, dim ond un cyhoeddiad a welais am ogledd Cymru, am gwmni rhagorol Village Bakery yn Wrecsam. Beth y mae eich adran yn ei wneud i sicrhau bod Cymru, ac yn enwedig gogledd Cymru, yn cael ei chyfran o'r mewnfuddsoddiad hwnnw?
English: Well, the Member will also be aware of the astonishing work that's been taking place at the Advanced Manufacturing Research Centre Cymru, which we opened just last autumn. That centre was designed to deliver opportunities for businesses to collaborate. It was designed to capture the 'wing of tomorrow' for Airbus, it was designed to capture more research and innovation funding from the UK Government, but, during the course of the pandemic, it's also stepped up to the national effort, producing invaluable equipment for the national health service. Right across north Wales, we've seen investment levels at a very, very high rate in terms of foreign direct investment. We've seen around about a quarter of the recent inward investment projects secured in north Wales. In 2019-20, there were 15 investments from overseas, creating 348 jobs. I do apologise if the Member has missed any press releases regarding those 15 significant investments, but I can assure the Member that we are doing all we can to land as many opportunities for the region as possible. And that's shown by the employment figures. We have a higher rate of employment in north Wales than we have across Wales on average. And, right now, unemployment across Wales stands at 3.1 per cent, compared to 4.1 per cent across the UK. And that demonstrates the value of devolution and, in particular, the enormous efforts that the Welsh Government have displayed during the course of the pandemic, with the Wales-only economic resilience fund securing more than 100,000 jobs.
Welsh: Wel, bydd yr Aelod hefyd yn ymwybodol o'r gwaith rhyfeddol a wnaed yng Nghanolfan Ymchwil Gweithgynhyrchu Uwch Cymru, a agorwyd gennym yn yr hydref y llynedd. Cynlluniwyd y ganolfan honno i ddarparu cyfleoedd i fusnesau gydweithredu. Fe'i cynlluniwyd i sicrhau 'adain yfory' ar gyfer Airbus, fe'i cynlluniwyd i sicrhau mwy o gyllid ymchwil ac arloesi gan Lywodraeth y DU, ond yn ystod y pandemig, mae hefyd wedi cyfrannu at yr ymdrech genedlaethol, gan gynhyrchu offer gwerthfawr ar gyfer y gwasanaeth iechyd gwladol. Ar draws gogledd Cymru, rydym wedi gweld lefelau buddsoddi uchel iawn ar ffurf buddsoddiad uniongyrchol o dramor. Rydym wedi gweld oddeutu chwarter y prosiectau mewnfuddsoddi diweddar yn digwydd yng ngogledd Cymru. Yn 2019-2020, cafwyd 15 buddsoddiad o dramor, gan greu 348 o swyddi. Rwy'n ymddiheuro os yw'r Aelod wedi methu unrhyw ddatganiadau i'r wasg ynghylch y 15 buddsoddiad sylweddol hynny, ond gallaf roi sicrwydd i'r Aelod ein bod yn gwneud popeth yn ein gallu i sicrhau cymaint o gyfleoedd â phosibl i'r rhanbarth. Ac mae hynny i'w weld yn y ffigurau cyflogaeth. Mae gennym gyfradd gyflogaeth uwch yng ngogledd Cymru nag sydd gennym ledled Cymru ar gyfartaledd. Ac ar hyn o bryd, mae diweithdra ledled Cymru yn 3.1 y cant, o gymharu â 4.1 y cant ledled y DU. Ac mae hynny'n dangos gwerth datganoli, ac yn arbennig, yr ymdrechion enfawr a wnaed gan Lywodraeth Cymru yn ystod y pandemig, gyda'r gronfa cadernid economaidd i Gymru'n unig yn diogelu mwy na 100,000 o swyddi.
English: No, you'll need to bring your questions to a close now.
Welsh: Na, mae angen i chi ddod â'ch cwestiynau i ben yn awr.
English: Will you be pressing the Minister for Health and Social Services and, indeed, the First Minister to look at the figures again and bring this lockdown to an end ASAP? Thank you.
Welsh: A fyddwch yn rhoi pwysau ar y Gweinidog Iechyd a Gwasanaethau Cymdeithasol, a'r Prif Weinidog yn wir, i edrych ar y ffigurau eto a dod â'r cyfyngiadau hyn i ben cyn gynted â phosibl? Diolch.
English: Well, first, a number of points in observation on what Janet Finch-Saunders has just said in the Senedd Chamber: we're putting lives first, we are prioritising human life and we make no apologies for that; the First Minister was right in what he said yesterday; and, thirdly, the incident management team that met last week, to decide on restrictions in north Wales were unanimous. This was a decision not taken - [ Interruption. ]
Welsh: Wel, yn gyntaf, nifer o bwyntiau a sylwadau ar yr hyn y mae Janet Finch-Saunders newydd ei ddweud yn Siambr y Senedd: rydym yn rhoi bywydau yn gyntaf, rydym yn blaenoriaethu bywydau pobl, ac nid ydym yn ymddiheuro am hynny; roedd y Prif Weinidog yn iawn yn yr hyn a ddywedodd ddoe; ac yn drydydd, roedd y tîm rheoli achos lluosog a gyfarfu yr wythnos diwethaf i benderfynu ar gyfyngiadau yng ngogledd Cymru yn unfrydol. Roedd hwn yn benderfyniad na wnaed - [ Torri ar draws.]
English: Minister, you'll be well aware that the workforce in Alyn and Deeside is the most highly skilled in the United Kingdom. I've worked alongside them as an engineer and I've seen this first hand. Those making investment decisions should be aware of this fact too, and we should be shouting from the rooftops. So, I was very pleased to hear you earlier mention the Advanced Manufacturing Research Centre Cymru. Minister, can you provide an update on the important projects such as the logistics hub at Tata Steel in Shotton and also the Northern Gateway?
Welsh: Weinidog, fe fyddwch yn ymwybodol iawn mai'r gweithlu yn Alun a Glannau Dyfrdwy yw'r mwyaf medrus yn y Deyrnas Unedig. Rwyf wedi gweithio ochr yn ochr â hwy fel peiriannydd ac wedi gweld hyn â'm llygaid fy hun. Dylai'r rhai sy'n gwneud penderfyniadau ynghylch buddsoddi fod yn ymwybodol o'r ffaith hon hefyd, a dylem ei hyrwyddo'n frwd. Felly, roeddwn yn falch iawn o'ch clywed yn sôn yn gynharach am Ganolfan Ymchwil Gweithgynhyrchu Uwch Cymru. Weinidog, a allwch roi'r wybodaeth ddiweddaraf am y prosiectau pwysig fel y ganolfan logisteg yn Tata Steel yn Shotton, a Phorth y Gogledd hefyd?